Jonas Marcinkevičius (1937)

Jonas Marcinkevičius (1937 m. spalio 1 d. Zarasuose – 2019 m. rugsėjo 2 d. Vilniuje) – Lietuvos kino ir televizijos operatorius.

Biografija 
Gimė Zarasuose. 1975–1979 m. studijavo Sąjunginiame kinematografijos institute. Nuo 1958 m. iki 1971 m. dirbo operatoriumi Lietuvos televizijoje. Nuo 1971 m. iki 1979 m. dirbo operatoriumi Lietuvos kino studijoje. Nuo 1979 m. iki 2000 m. vėl dirbo operatoriumi Lietuvos televizijoje. Bendradarbiavo daugeliu garsių dokumentinio ir vaidybinio kino režisierių, nufilmavo muzikinių televizijos juostų. Bendradarbiavo su kino režisieriais Henriku Šablevičiumi, Algirdu Araminu, Arūnu Žebriūnu, A. Juknevičiumi, Algimantu Kundeliu bei televizijos režisiere Jadvyga Janulevičiūte. Kurį laiką gyveno Klaipėdoje. Paskutiniais gyvenimo metais pašlijus sveikatai, sugrįžo į Vilnių, kur gyveno su dukros šeima.

Kūryba 

 1967 m. „Mėnesienos pasaka“, režisierius Henrikas Šablevičius
 1968 m. „Atspindžiai“, režisierius Henrikas Šablevičius
 1968 m. „Mirtis ir vyšnios medis“, režisierius Arūnas Žebriūnas
 1969 m. „Altajaus montažas“, režisierius Henrikas Šablevičius
 1969 m. „Mažos mūsų nuodėmės“, režisierius Henrikas Šablevičius
 1972 m. „Maža išpažintis“, režisierius Algirdas Araminas
 1972 m. „Divertismentas“, televizijos muzikinė juosta, režisierė Jadvyga Janulevičiūtė
 1973 m. „Naktibalda“, režisierius A. Juknevičius
 1973 m. „Ties riba“, režisierius Raimundas Vabalas
 1975 m. „Nerami rudens diena“, režisierius Algimantas Kundelis
 1976 m. „Vargonų maestro“, televizijos muzikinė juosta, režisierė Jadvyga Janulevičiūtė
 1976 m. „Pasigailėk mūsų“, režisierius Algirdas Araminas
 1979 m. „Žmogaus balsas“, televizijos muzikinė juosta, režisierė Jadvyga Janulevičiūtė
 1980 m. „Andrius“, režisierius Algirdas Araminas
 1983 m. „Smuikininkas“, televizijos muzikinė juosta, režisierė Jadvyga Janulevičiūtė

Išnašos 

Lietuvos kino operatoriai